# Babyshambles

### Fra Wikipedia, den frie encyklopedi

Babyshambles ble dannet i 2003 av den britiske skandalerockeren Pete Doherty kort tid før han fikk sparken fra sitt tidligere band The Libertines. Med produsenten Mick Jones ga bandet ut det kritikerroste albumet Down In Albion i 2005. Musikken er en blanding av tidlig britisk punk-rock og moderne indie-rock. I tekstene finner man referanser fra William Shakespeare og Charles Dickens.

Doherty er en gjenganger i pressen på grunn av sine narkotikaproblemer og uberegnelighet, og Babyshambles har vært preget av avlyste og avbrutte konserter. Gemma Clarke, gruppens første trommeslager, sluttet etter en konsert der Doherty uteble og et skuffet publikum raserte lokalet - dette var ikke den første episoden av denne typen, men det var ingen som hjalp henne med å redde trommesettet, noe hun så som et svik, videre mente hun managementet ikke tok hensyn til Dohertys helsetilstand eller tok nok ansvar for hans narkotikamisbruk.

Babyshambles huskes kanskje best i Norge fra den litt spesielle opptredenen de hadde på Øyafestivalen i Oslo. Mens flere fans sto i Middelalderparken og ventet på bandet satt Pete Doherty på Gardermoen i arrest for å ha tatt med seg heroin inn i landet. Konsertarrangørene betalte med glede boten på 8000 kroner slik at Doherty kunne komme inn i landet; de fortalte pressen at en liten skandale var det festivalen trengte for å få et litt tøffere image. Da Babyshambles omsider kom på, var Pete Doherty så syk at han kastet opp på scenen. Konserten ble imidlertid gjennomført uten videre problemer, noe som slett ikke alltid har vært tilfelle på Babyshambles konserter. Det var delte meninger mellom konsertanmelderne om hvorvidt Babyshambles innfridde de forventninger man hadde til et så kjent band, men PR-effekten var det ingenting å si på. "Down In Albion" har solgt godt i Norge og Pete Doherty er fortsatt svært populær.

Låtmaterialet til Babyshambles er skrevet i samarbeid mellom Doherty og gitarist Walden. I tillegg finnes noen av sangene i såkalte "rough"-versjoner på nett. På to album fritt tilgjengelig ("Untitled" og "Shaking and withdrawn Megamix")ble mange av Doherty fans kjent med sangmaterialet som senere er blitt Babyshambles låter.

Bandmedlemmer:

- Pete Doherty, vokal, gitar
- Patrick Walden, gitar
- Drew McConnel, bass
- Adam Ficek, trommer

Album:

- Down In Albion (2005)

Inneholder bidrag fra Kate Moss på vokal, samt en sang skrevet og fremført med General Santi.

Singler:

- Fuck Forever (2005)
- Albion (2005)

Hjemmeside: wwww.babyshambles.net

Hentet fra «http://no.wikipedia.org../../../b/a/b/Babyshambles.html»

Kategori: Britiske rockegrupper

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Dansk
- Deutsch
- English
- Español
- Français
- Italiano
- Nederlands
- Polski
- Suomi
- Svenska